HeTree/MevakerConcSen huggingface dataset:
הוועדות הן גורם ממליץ לוועד הפועל ועל כן יש חשיבות להשכלתם ולניסיונם של חברי הוועדות.
לפי התקנון ייקבעו סמכויות הוועדות בידי הוועד הפועל.
: הליך בחירת חברי ועדות הביקורת העלתה כי אין הליך סדור לבחירת חברי ועדות הוועד הפועל ויושבי הראש שלהן וכי אין קריטריונים לבחירה.
הוועד הפועל בוחר מועמדים ששמותיהם מועלים בישיבה בלא שיהיו לחבריו כלים לבחון את המועמדים.
משרד מבקר המדינה מעיר כי מן הראוי שהוועד הפועל יקבע קריטריונים לבחירת חברים לוועדות.
החלפת חבר ועדת הכספים : כאשר הוועד הפועל ממנה חברים לוועדות מטעמו, סביר שהם יכהנו עד תום מועד כהונת הוועד הפועל הנבחר, אלא אם כן ייווצרו נסיבות מיוחדות המצדיקות את החלפתם.
למרות זאת העלתה הביקורת כי בישיבת הוועד הפועל מאפריל 2009 ביקש יו"ר הוועד הפועל לאשר מינויים חדשים לוועדות הוועד הפועל, אף על פי שלא נעשה שינוי בהרכב הוועד הפועל.
ככלל לא הוסבר מדוע נדרש השינוי.
רק לגבי ועדת מתנדבים ציין יו"ר הוועד הפועל ש"הועלתה בקשה" שהוועדה תורכב לא רק מנציגי מתנדבים.
ביוני 2009 הודיע מזכיר הוועד הפועל לאחד מחברי ועדת הכספים- מתנדב, חבר מועצה - על סיום חברותו בוועדת הכספים.
לשון המכתב: "שינוי הרכב הוועדות נובע בעיקרו מחוות דעת משפטית 45 הקובעת כי רק מיעוט מקרב חברי מועצת מד"א יכולים לשמש בוועדות הוועד הפועל".
הביקורת העלתה כי למרות האמור במכתב אחד הנבחרים החדשים היה גם הוא מתנדב חבר מועצה.
עוד יש לציין שאחד המתנדבים שהוחלף הוא יועץ מס, ועל כן הוא בעל ידע בתחום הכספים.
לדבריו הוא ביקש הסבר מדוע הוחלף, אך לא קיבל מענה.
(לגבי דרישות שהעלתה הוועדה ולא נענו ראו לעיל גם בפרק "ועדת הכספים").
מתזכיר בנושא "סמכויות ועדת הכספים ונוהלי עבודתה" שנידון בישיבת ועדת הכספים במרץ 2010 עולה כי כבר אז העיר יו"ר ועדת הכספים כי הפרוטוקולים של הוועד הפועל אינם מציגים את הנימוקים למינויי חברי ועדות או להחלפתם וכי המינויים "מונחתים עליו ללא התראה מוקדמת.
החתך האנושי של חברי הוועדה חייב לכלול גיוון מקצועי רחב יותר.
כיום מורכבת הוועדה ממספר מצומצם של חברים שחלקם מייצג עדיין את הסקטוריאליות המוטבעת בארגון.
מינויים של חברים אלה מתבצע ללא כל היוועצות ביו"ר הוועדה, ואף ללא התייחסות להמלצ ותיו ולהצעותיו.
אורח מינוי מעין זה גורם לכך שלוועדה מתמנים לעיתים אישיים שחברותם בה עלולה להוות ניגוד עניינים חמור" (ראו בפרק בנושא ועדת הכספים לגבי מינוי מנהל מרחב לחבר בוועדת הכספים).
בתשובתו למשרד מבקר המדינה מנובמבר 2011 כתב מד"א כי חילופי חברי הוועדות היה ענייני לחלוטין, וכי כדי לעמוד במגבלת מספר חברי המועצה היכולים לשמש חברי ועדות נעשה ניסיון למנות לוועדות חברי מועצה שיכלו לכהן בכמה ועדות בו זמנית.
משרד מבקר המדינה מעיר כי גם לאחר שינוי הרכב הוועדות מונה יו"ר לוועדת המתנדבים שהיה מתנדב שלא כיהן בשום ועדה נוספת.
יתר על כן, יועץ המס שהוחלף טען לפני משרד מבקר המדינה שאף גורם במד"א לא פנה אליו והציע לו לכהן בוועדה אחרת של הוועד הפועל.
: מועדי התכנסות ועדות הוועד הפועל נוהלי הוועד הפועל קובעים כי "כל ועדה תתכנס לפחות פעמיים בשנה, עפ"י החלטת יו"ר הועדה".
45 חוות דעת בנושא "מגבלת כהונת חברי המועצה בוועדות הוועד הפועל" שהגישו היועצים המשפטיים של הארגון ליו"ר הוועד הפועל בנובמבר 2008.
)(א הביקורת העלתה שארבע משבע ועדות הוועד הפועל לא התכנסו כלל במהלך השנים 2010- 2007 או שהתכנסו פעם אחת בלבד46 .
עובדה זו מלמדת על היחס של חברי הוועדות והמוסדות המנהלים לתפקיד הוועדות.
מדובר בוועדות העוסקות בתחומים שהם בליבת פעילות מד"א: הוועדה לשירותי דם; ועדת המתנדבים; ועדת הרפואה; ועדת פרויקטים.
כינוס הוועדות הוא באחריות יושבי ראש הוועדות ועל כן אם אינם מכנסים את הוועדות הם אינם ממלאים את תפקידם.
חמור במיוחד תפקודם של יו"ר ועדת המתנדבים ושל יו"ר הוועדה לשירותי דם.
בניגוד ליושבי הראש של שאר ועדות הוועד הפועל, יו"ר ועדת המתנדבים אינו חבר ועד הפועל, ועל כן אינו שותף לדיונים בנושאים שבסמכותו, גם אם הם עולים לדיון בוועד הפועל; יו"ר ועדת שירותי הדם, לא רק שלא הבטיח את כינוס הוועדה שבאחריותו אלא אף נעדר מדיונים רבים של הוועד הפועל (ראו גם בפרק "נוכחות חברי המוסדות המנהלים").
משרד מבקר המדינה מעיר כי מן הראוי שהוועד הפועל יבדוק מדוע ועדותיו אינן מתכנסות ויסדיר את התכנסותן כנדרש על פי הנהלים.
כאמור, לאחר סיום הביקורת הוועד הפועל אישר נוהל חדש "ביקורת, בקרה ומעקב פנימי".
לפי הנוהל האמור, יוקצה תקן להעסקת מזכיר לוועד הפועל שתפקידו יהיה להבטיח את תדירות התכנסות ועדות הוועד הפועל.
(ב) נוהלי עבודת ועדות הוועד הפועל קובעים כי תפקידי ועדת המתנדבים הם: להמליץ על דרכים לעידוד ההתנדבות והמתנדבים במד"א; להמליץ על מדיניות הפעלת מתנדבי מד"א; לפקח על פעילות ועדי הסניפים כאמור בתקנון מד"א ולכוון פעילות זו; לפקח על ביצוע החלטות ועידת מד"א בהקשר של המתנדבים; לסייע בפעילות המתנדבים בסניפים לרבות בהליכי הבחירות ובבחירת נציגי המתנדבים על פי תקנון מד"א.
נכון לשנת 2010 רשומים במד"א 11,241 מתנדבים.
הביקורת העלתה כי מדצמבר 2008 עד מרץ 2011 לא התכנסה ועדת מתנדבים.
על אף שבמרץ 2009 שלח יו"ר ועדת מתנדבים דאז זימון לחברי הוועדה לישיבה שתתקיים בסוף אותו חודש אולם הישיבה לא התקיימה.
מספר המתנדבים במד"א עולה על מספר העובדים בשיעור ניכר - פי שבעה47 .
משמע, פעילות הארגון נסמכת על פעילות המתנדבים.
ועדת מתנדבים היא ועדה של הוועד הפועל ומשמשת זרוע שלו.
לנוכח היקף המתנדבים, מן הראוי שוועדת המתנדבים תתכנס בתדירות לפחות כפי שקבעו הנהלים.
על הוועד הפועל לבדוק מדוע ועדה זו אינה מתכנסת.
46 ועדת פרויקטים התכנסה פעם אחת בלבד; ועדת הדם התכנסה בשנים 2007 , 2009 ו- 2010 פעם בשנה בלבד ובשנת 2008 לא התכנסה כלל; ועדת ביקורת התכנסה בשנים 2007 -2009 פעם בשנה בלבד, ובשנת 2010 התכנסה פעמיים לצורך דיון בדוחות הביקורת; ועדת המתנדבים לא התכנסה מאז דצמבר 2008 ; ועדת רפ ואה התכנסה בשנים 2009 -2010 פעם בשנה בלבד.
על פי נוהלי הוועד הפועל אין הכרח לקיים ועדת פרויקטים.
47 במד"א מועסקים כ- 1,600 .
עובדים בכל נקודת זמן משרד הבריאות 409 .
בישיבת הוועד הפועל מינואר 2011 מינה הוועד הפועל יו"ר חדש לוועדת מתנדבים.
התכנסה ועדת מתנדבים חדשה בעקבות שאלות שהעלה צוות הביקורת אישר הוועד הפועל בספטמבר 2011 את "נוהל ועדות המשנה של הוועד הפועל - מינוי ופעילות".
בין השאר קובע הנוהל את תנאי הכשירות הנדרשים כדי לכהן בוועדות הללו.
ועדות המועצה תקנון מד"א קובע כי אחד מת פקידי המועצה הוא "לבחור מבין חבריה ועדות מתמידות וועדות מיוחדות ולאצול להן סמכויות".
המועצה מופקדת על ניהולם של יותר מ- 10,000 .
מתנדבים ועובדים ותקציבי פעילות בהיקף של מאות מיליוני ש"ח המועצה מונה 45 חברים, ובאופן טבעי קל יותר לקבל החלטות בהרכב מצומצם יותר.
המועצה מתכנסת פעמיים בשנה בלבד, ועליה לעסוק במגוון נושאים שספק אם התכנסות של פעמיים בשנה מאפשרת דיון ראוי בכלל הנושאים.
הקמת ועדות על ידי המועצה נועדה לאפשר לה לקיים את תפקידה בצורה מיטבית.
(א) הביקורת העלתה כי רק במהלך ישיבת המועצה שהתקיימה באפריל 2011, (מעל שנה מאז קיום הוועידה הארצית) נבחרו שלוש ועדות למועצה: ועדת בקרה, ועדה לקשרי חוץ וועדה לפעילות הומניטרית.
כיוון שטרם מונו נציגי הממשלה נבחרו רק שני נציגים לוועדת בקרה ושני נציגים לוועדת קשרי חוץ, והמועצה השאירה מקום בכל אחת מהוועדות לנציג הממשלה.
כמו כן מפרוטוקול הישיבה לא ברור מיהם הנציגים שנבחרו לוועדה לפעילות הומניטרית.
בתשובתו למשרד מבקר המדינה מנובמבר 2011 השיב מד"א כי: "על פי הייעוץ , מן הראוי היה להמתין למינוי נציגי הממשלה ]מד"א[ המשפטי שקיבלה האגודה למועצה כדי שניתן יהיה לאייש את הוועדות באופן שאלה תכלולנה נציגים מקרב ציבור המתנדבים, נציגי הציבור ונציגי הממשלה.
בהתנהלות אחראית של המועצה, שאין היא אחראית לעיכוב הבלתי נסבל שחל שנה ומחצה במינוי נציגי הממשלה, חרף פניות חוזרות ונשנות לממשלה בנושא".
(ב) ועדות המועצה מונות מספר מצומצם של חבר ים, ועל כן חשוב לקבוע את הקריטריונים לבחירתם לתפקיד כדי שעבודת הוועדות תהיה יעילה.
לא נמצא שהמועצה קבעה קריטריונים וסדרי מינוי לחברי ועדות המועצה.
בתשובתו למשרד מבקר המדינה מנובמבר 2011 השיב מד"א כי החברים שמונו לוועדות המשנה הם ראויים ביותר.
ראוי לעגן את הקריטריונים וסדרי המינוי של חברי הוועדות בנוהל מתאים.
סדר היום במועצה: על כל אורגן בארגון לפעול באופן מסודר ויעיל, ולצורך כך מן הראוי שיפעל לפי נהלים.
אם היה נוהל למועצה היה עליו לפרט, בין השאר, מי קובע את הנושאים שעל סדר היום.
הביקורת העלתה כי נשיא מד"א מעלה חלק מהנושאים העומדים לדיון במועצה; חלק אחר מעלים המנכ"ל או יו"ר הוועד הפועל; ומיעוט הנושאים מועלים בידי חברי המועצה.
בדוח הקודם המליץ מבקר המדינה שמועצת מד"א תמנה ועדת נהלים, שתתבסס בעבודתה על תקנון מד"א.
בדוח צוין כי בספטמבר 2001 כתב מזכיר המועצה טיוטת נוהל לפעילות מועצת מד"א.
הביקורת העלתה כי אף שחלפו תשע שנים, מועצת מד"א טרם קבעה נוהל לפעילות המועצה.
יש לציין כי משנת 2003 ועד שנת 2007 לא כיהן נשיא מד"א, וסגן הנשיא דאז, עו"ד הוכמן, ניסה לערוך שינויים בפעילות המועצה, באמצעות שינו יים בתקנון (ראו לעיל בפרק "תיקון התקנון"); אולם המועצה לא אישרה את השינויים הללו.
קביעת מועד לוועידה הארצית: הוועידה הארצית היא השלב הראשון בבחירת המוסדות המנהלים של מד"א, ושמורה חשיבות לקיום הוועידה במועד הנדרש על פי התקנון.
התקנון קובע כי אחד מתפקידי המועצה הוא "לקבוע מועד לכינוס אסיפות של הועידה הארצית ולהכין נושאים וחומר לדיונים בוועידה הארצית".
עוד קובע התקנון כי: "אסיפה רגילה של הוועידה תתקיים פעם בארבע שנים ולא יאוחר מחודשיים לאחר התאריך שנקבע בידי המועצה.
או בהיעדר קביעה מצידה, בידי נשיא מד"א".
הביקורת העלתה כי לא היה קוורום בישיבת המועצה שהתקיימה ביולי 2009 , שבמסגרתה נדרשה המועצה לקבוע תאריך לוועידה הארצית, ועל כן חברי המועצה לא יכלו לקבוע מועד זה.
בהיעדר קוורום קבע נשיא מד"א כי הוועידה תתקיים במרץ 2010.
יוצא שאפילו בישיבה חשובה שבה נקבע מועד הווע ידה הייתה נוכחות מועטה של חברי מועצה.
: בחינת הצורך במועצה מועצת מד"א אינה ממלאת את מלוא תפקידיה כפי שהוגדרו בתקנון מד"א.
לאור השינויים שנעשים בשנים האחרונות בנוגע לממשל תאגידי בגופים ציבוריים, מן הראוי שמשרדי הבריאות, האוצר, המשפטים והחוץ יבחנו אם יש צורך לבצע שינויים במועצת מד"א; זאת עקב הליקויים בתפקודה בשנים האחרונות ובהתחשב בדרישות ארגון הצלב האדום הבין -לאומי שאליו שייך מד"א ובהמלצות קודמות של משרד מבקר המדינה.
על הגורמים האמורים להגדיר מחדש את תפקידיה ולבחון את גודלה הרצוי כך שתוכל לבצעם.
על שר הבריאות , כממונה על ביצוע חוק זה, לדאוג כי למועצה יינתנו הכלים למלא את תפקידיה כפי שיוגדרו.
בתשובתו למשרד מבקר המדינה מאוקטובר 2011 ,צירף מנכ"ל משרד המשפטים המכהן כיו"ר מועצת רואי החשבון, את התייחסותו של נציג מועצת רואי החשבון במועצת מד"א: "המועצה הינה גוף גדול, מסורבל, וחסר יכולת לנהל ישיבות רציניות, או לקיים דיון מעמיק בנושא כלשהוא.
במתכונתה הנוכחית ובדרך פעולתה, המועצה אינה מהווה גוף מנהל או מפקח על פעילות הוועד הפועל וההנהלה.
יש, לדעתי, לשנות את הקריטריונים לבחירת הנציגים למועצת מד"א מתוך מטרה לצמצם את הגו ף.
יש להגדיר מחדש את יחסי הגומלין וחלוקת הסמכויות בין המועצה לבין הדירקטוריון (הועד הפועל), ובין נשיא המועצה לבין יו"ר הוועד הפועל והמנכ"ל.
אינני רואה מקום להמשך קיום המועצה במתכונתה הנוכחית" (ההדגשה במקור).
בתשובתו למשרד מבקר המדינה מפברואר 2012 "כתב מדא כי על מנת לקיים את דרישות הצלב האדום הבין-לאומי חייבת המועצה להיוותר על כנה.
עם זאת, הדרך לייעל את פעילותה הוא בפעילות ועדות המשנה שלה, שהוקמו לאחרונה.
פעילות מד"א בארץ במסגרת הצלב האדום: בשנת 2006 הצטרף מד"א לשורות הצלב האדום.
ארגוני הצלב האדום במדינותהעולם עוסקים בפעילות הומניטרית, כגון: חלוקת מנות אוכל לנזקקים ואיסוף תרומות.
בעולם מקובלת הפרדה בין ארגוני הצלב האדום לבין ארגוני רפואה דחופה.
מד"א עוסק כאמור הן ברפואה דחופה והן בנושאים הומניטריים.
ארגונים אחרים בארץ כגון: יד שרה, עזר מציון ועמותות שונות החלו לעסוק בנושאים אלו עוד טרם הצטרפות מד"א לשורות הצלב האדום.
לא נמצא כי המוסדות המנהלים של מד"א - המועצה והוועד הפועל כאחד - דנו וקיבלו החלטה באילו תחומים, במסגרת פעילויות הצלב האדום, ראוי שמד"א יעסוק ובאילו תחומים אין מקום שיעסוק, כיוון שארגונים אחרים בארץ כבר עוסקים בהם.
נוכחות חברי המוסדות המנהלים .
נוכחות חברי הוועד הפועל 1.
,על הוועד הפועל לנהל את מד"א ולקבוע דרכים להפעלתו ולמימוש מטרותיו ועל כן נוכחות של כל אחד מחבריו בישיבותיו חשובה להצלחת פעילות הארגון ואף יוצרת מעורבות ומחויבות מצד חברי הוועד הפועל לארגון.
בישיבות הוועד הפועל מקבלים החברים מידע, תורמים מהידע שלהם ומתקבלות החלטות על התנהלות הארגון.
תקנון מד"א קובע כי אחת הסיבות לפקיעת כהונת חבר הוועד הפועל ולהשעייתו היא אי-נוכחות בשלוש ישיבות רצופות, וזאת אחרי שיו"ר הוועד הפועל מסר לו התראה בכתב על כך.
הביקורת העלתה כי בשנים 2007 -2010 ,שלושה, ולעתים אף ארבעה מחברי הוועד הפועל לא נכחו ביותר משלוש ישיבות רצופות, אך רק אחד מהם פוטר אחרי שלא נכח במשך 17 ישיבות רצופות.
לא נמצא כי יו"ר הוועד הפועל שלח התראה לשאר חברי הוועד הפועל שנעדרו, ולפיכך הם המשיכו לכהן בתפקידם.
כמו כן לא נמצא כי המוסדות המנהלים במד"א - המועצה והוועד הפועל - פנו לגופים הממנים נציגים למועצה והתריעו על היעדרות נציגיהם מישיבות הוועד הפועל.
הגופים הממנים אינם יודעים אפוא כי נציגיהם למועצה המכהנים גם כחברי הוועד הפועל אינם מגיעים לישיבות ואינם ממלאים את התפקיד שיועד להם בתקנון.
על יו"ר הוועד הפועל לפנות באמצעות מזכיר המועצה לנציגי הגופים הממנים כדי ליידע אותם בכך שנציגיהם נעדרים מישיבות הוועד הפועל וכדי לאפשר להם להחליפם בנציגים אחרים.
שר הבריאות מופקד על ביצוע חוק מד"א, ועל כן על משרדו לוודא שנציגיו נוכחים בישיבות המוסדות המנהלים של מד"א או להחליפם בנציגים אחרים.
בדצמבר 2011 השיב משרד הבריאות למשרד מבקר המדינה כי לנוכח הביקורת הוא פנה להנהלת מד"א בדרישה לקבל דיווח שוטף על נוכחות נציגי שר הבריאות בישיבות כדי לוודא כי הם משתתפים בישיבות כנדרש, ובמידת הצורך להחליפם בנציגים אחרים.
מד"א מקבל מימון ממשלתי בהיקף של עשרות מיליוני שקלים48 , למשל עבור נקודות הזנקה של אמבולנסים וניידות טיפול נמרץ בפריפריה, עבור השתתפות במימון חובשים מלווים ועבור השתתפות הרשות לבטיחות בדרכים בשדרוג נקודות הזנקה.
לפ יכך יש חשיבות מיוחדת לנוכחותם של נציגי שר האוצר במוסדות המנהלים של מד"א.
ואכן, התקנון קובע כי על אחד מחברי הוועד הפועל להיות מבין ממוני שר האוצר למועצה.
48 בשנת 2010 הסתכמו הכנסות מד"א מממשלת ישראל ב-36 מיליון ש"ח.
כמו כן ישנה השתתפות שנתית של משרד הבריאות בשירותי ניידות לטיפול נמרץ של מד"א בסך 12 .
מיליון ש"ח משרד הבריאות 413 .
משרד מבקר המדינה מציין כי אחד הנעדרים מהישיבות בשנים 2009 - 2010 הוא נציג האוצר בוועד הפועל, מר אנואר חיל ף, אשר נעדר 10 מתוך16 ישיבות הוועד הפועל.
כאמור, מר חילף נעדר גם מישיבות ועדת הכספים.
מאחר ונציג האוצר לא נכח במרבית הישיבות, נבצר ממנו למלא את תפקיד הפיקוח של חבר ועד הפועל.
בכך לא מילא את התפקיד שיועד לו בתקנון מד"א.
על הוועד הפועל היה לפנות למועצה על מנת שתמנה לחבר ועד הפועל את הנציג השני של שר האוצר במועצה, ואם אף הוא אינו יכול היה להגיע לישיבות הוועד הפועל, היה על יו"ר הוועד הפועל לפנות באמצעות מזכיר המועצה לשר האוצר כדי להתריע בפניו שנציגו נעדר מישיבות הוועד הפועל.
רק באפריל 2011 הודיע נציג האוצר על התפטרותו מהוועד הפועל החל מיוני אותה שנה.
(לגבי מינוי נציגי שר האוצר ראו גם בפרק "עיכוב במינוי חברי מועצה").
בתשובתו למשרד מבקר המדינה מנובמבר 2011 כתב מר אנואר חילף שהוא הודיע לאנשי מד"א ולמשרד האוצר שבשנת 2010 לא יוכל למלא את תפקידו במד"א, אך עם זאת המשי ך לעקוב אחר דואר אלקטרוני ואף השתתף בישיבות הוועד הפועל בסוף שנת 2010 , משום שלא היה קוורום.
הוא הוסיף כי התפטר באפריל 2011 כדי שימנו נציג אחר במקומו שיוכל להקדיש את הזמן הדרוש לתפקיד חשוב זה.
מתוקף תפקידו המנכ"ל הוא חבר ועד הפועל.
עם זאת הוועד הפועל צר יך לפקח על פעילות ההנהלה שבראשה המנכ"ל.
לצורך ביצוע פיקוח ראוי של הוועד הפועל על מנכ"ל הארגון מן הראוי שבכל מקרה בו עולים עניינים הנוגעים למנכ"ל הוא לא ישתתף בדיון.
נוכחות חברי המועצה בישיבות המועצה מקבלים החברים מידע, מוחלפות דעות ומתקבלות החלטות על התנהלות הארגון.
על כן חשוב שחברי המועצה ישתתפו בדיונים.
התקנון קובע כי אחת הסיבות לפקיעת כהונת חבר מועצה והשעייתו היא אי-נוכחות בשתי ישיבות מועצה רצופות, וזאת אחרי שנמסרה לו התראה בכתב מנשיא מד"א או מאחד מסגניו.
חברים 414 דוח שנתי62 .
הבדיקה העלתה את הממצאים האלה: בשנת 2007 תשעה חברי מועצה לא נכחו בשלוש מארבע ישיבות המועצה: נציגי לשכת עורכי הדין ומועצת רואי החשבון, אחד מנציגי השלטון המקומי, נציג אחת מקופות החולים, שלושה מבין ארבעת נציגי משרד הבריאות ושני מתנדבים.
אחד מנציגי השלטון המקומי לא נכח בשום ישיבה באותה שנה; בשנת 2008 שבעה מבין חברי המועצה המייצגים מגזרים שונים לא הגיעו לאף לא אחת משתי ישיבות המועצה; בשנת 2009 שניים מבין שלושת נציגי ההסתדרות הרפואית, נציג משרד החוץ, שני נציגי האוצר ושמונה חברי מועצה נוספים לא הגיעו לאף לא אחת משתי ישיבות המועצה.
בניגוד לתקנון מד"א לא נמצא כי נשיא מד"א או מזכיר המועצה התריעו לפני חברי המועצה שלא הגיעו לישיבות; כך גם לא נמצא שננקטו צעדים להשעיית אותם נציגים או לסיום כהונתם (על היעדר חברי מועצה מישיבה חשובה ראו לעיל).
כאמור, לאחר סיום הביקורת - בדצמבר 2011 - דיווח מד"א למשר ד מבקר המדינה כי הוועד הפועל אישר נוהל חדש "ביקורת, בקרה ומעקב פנימי".
לפי הנוהל ייערך מעקב אחר נוכחות חברי המועצה בדיוניה.
במצב הנוכחי, שבו ישיבות המועצה מתקיימות כפעמיים בשנה והלכה למעשה הממשלה ממנה את נציגיה מעל שנה לאחר קיום הוועידה, הסעיף בתקנון הנוג ע לפקיעת כהונת חבר מועצה או השעייתו בעקבות היעדרות מישיבות המועצה, חסר משמעות בנוגע לנציגי הממשלה.
על מועצת מד"א לשקול את שינוי התקנון בעניין זה.
עד אז מן הראוי שנשיא מד"א או מזכיר המועצה יתריעו בפני הגופים הממנים על אי -הגעת נציגיהם לישיבות כדי לאפשר להם להחליפם בנציגים אחרים.
עיכוב במינוי חברי המוסדות המנהלים ובדיקת כשירותם .
עיכוב במינוי חברי מועצה סעיף 5 לחוק קובע כי מועצת האגודה תתקין את תקנון האגודה, ובו ייקבעו סדרי בחירתם, הרכבם, תקופת כהונתם, מועדי כינוסם וסמכויותיהם של המוסדות המנהלים.
החוק מעניק למועצה סמכויות חשובות, ועל כן שמורה חשיבות למינוי נציגים ראויים למועצה במועד.
תקנון מד"א קובע כי תקופת כהונתה של המועצה תהיה כארבע שנים - מהאספה הראשונה של הוועידה לאחר בחירתה ועד האספה הראשונה של הוועידה הבאה לאחר בחירתה.
במרץ 2010 התקיימה ועידת מד"א התשע עשרה.
לפיכך המועצה התשע עשרה (להלן - המועצה החדשה) הייתה אמורה לפעול ממועד סמוך ככל האפשר לכינוסה של ועידת מד"א - מרץ 2010.
הביקורת העלתה כי רק במרץ 2010 מזכיר מועצת מד"א ביקש מהגורמים השונים למנות נציגים למועצה החדשה, ואז החל הליך ממושך של מינויי חברים.
עד דצמבר 2010 טרם מונו נציגי הממשלה, והמועצה מנתה 34 חברים בלבד במקום45 ( חברים כנדרש75% .
) עד סוף אוגוסט 2011 , שנה וחמישה חודשים לאחר כינוס ועידת מד"א טרם מונו עשרה מבין 11 נציגי הממשלה49 במועצה החדשה.
התנהלות זו מלמדת על סחבת במינוי חברי מועצה הגורמת לעיכוב ברענון המוסדות המנהלים של הארגון, מניעת האפשרות לשינויים.
בגלל העיכוב במינויים, במשך שליש מתקופת כהונת המועצה לא היו בה נציגי ממשלה.
עובדה זו פוגמת ביכולת הפיקוח הציבורי על פעילות מד"א.
באותה תקופה נפגשה המועצה החדשה שלוש פעמים, שבמהלכן דנה בדוחות הכספיים של שנת 2009 , בחרה ביו"ר הוועד הפועל, בחרה ועדות למועצה החדשה ובהן ועדת ביקורת ובחרה ועדת איתור לנשיא מד"א.
כבר בדוח הקודם העיר משרד מבקר המדינה כי על נשיא מד"א לתכנן את צעדיו מבעוד מועד, כך שלא ייווצר מצב שבו לא תהיה במד"א מועצה פעילה במשך זמן רב.
על נשיא מד"א, על סגניו או על מזכיר המועצה היה לפנות לגורמים הממנים נציגים למועצת מד"א מיד לאחר החלטת המועצה על מועד לקיום הוועידה, וזאת כדי שיוכלו להיערך מבעוד מועד למינוי נציגיהם למועצה החדשה.
כמו כן מן הראוי שהממשלה, השלטון המקומי ושאר הגופים שיש להם נציגים במועצה ייערכו בהתאם כך שהליך בחירת נציגיהם יסתיים סמוך לכינון הוועידה.
כך תוכל מועצת מד"א הנבחרת להתכנס בהקדם האפשרי ולבצע את תפקידה בהרכב מלא המייצג את המגזרים השונים, כפי שקובע תקנון האגודה.
בתשובתו למשרד מבקר המדינה מפברואר 2012 כתב מד"א כי במסגרת הפקת הלקחים מטיוטת הדוח בכוונתו לשלוח לגורמים הממנים הודעה על הצורך בבחירת נציגיהם לפחות שלושה חודשים עובר למועד כינוסה של הוועידה הארצית.
מינוי נציגי הממשלה : כאמור, מד"א הוא תאגיד שהוקם על פי חוק.
חוק החברות הממשלתיות, קובע כי שר ימנה דירקטור וחבר מועצה בתאגיד שהוקם על פי חוק רק לאחר בחינה של הוועדה לבדיקת מינויים.
על פי חוק החברות הממשלתיות, כאשר מדובר בתאגידים סטטוטוריים את הוועדה לבדיקת מינויים ממנה שר המשפטים.
במסגרת הליך אישור הנציגים מעביר המשרד הממשלתי את טופסי המועמדים לוועדה לבדיקת מינויים ברשות החב רות הממשלתיות, וזו בוחנת את כשירות המועמד.
אחרי שהוועדה קובעת כי המועמד כשיר היא מעבירה לחתימת המועמד התחייבות להימנע מניגוד עניינים ומדווחת לשר הרלוונטי.
המועמד חותם על טופס הימנעות מניגוד עניינים, והשר ממנה את המועמד כנציגו.
49 נציגי ועדת המינויים, נציגי משרד הבריאות, נציג נוסף של משרד האוצר ונציג משרד החוץ.
הביקורת העלתה כי הנתונים שבי די הוועדה לבדיקת מינויים לא היו מעודכנים כך שלא היה תיאום בעניין רשימות חברי המוסדות המנהלים במד"א בין הוועדה לבדיקת מינויים ובין משרדי הממשלה מחד - גיסא ובין הוועדה לבדיקת מינויים למד"א מאידך - גיסא.
כך למשל לא צוינו המועדים שבהם נציגי הממשלה סיימו או עתידים לסיים את תפקידם, או שדווח תאריך שגוי 50 .
בשל כך בנתוני הוועדה לבדיקת מינויים הופיעו שמות נציגים שסיימו מזה זמן את תפקידם.
משרד מבקר המדינה מעיר כי מן הראוי שהשרים יציינו בכתבי המינוי שכהונת הנציגים מסתיימת סמוך לאחר כינוס הוועידה.
"נוהל מינוי בעלי תפקיד ים לחברות ממשלתיות ותאגידים ציבוריים", שפרסמה הוועדה לבדיקת מינויים (להלן - הנוהל) בפברואר 201151 והפיצה לכל משרדי הממשלה, קובע כי יש להעביר את כתב המינוי של דירקטורים בחברות ממשלתיות, החתום בידי השרים, למזכירות הוועדה לבדיקת מינויים וכי היא תעבירו לחברה.
הנוהל מציין כי יש מקום שהליך דומה יינקט בעניין העברת כתבי המינוי גם על ידי התאגידים.
בהערת שוליים קבע הנוהל כי: "יודגש שהוצאת כתבי מינוי על ידי לשכות השרים, מבלי שמזכירות הוועדה עודכנה, גרמה לכך שרישומי הוועדה לא שיקפו באופן שוטף את המצב לאשורו; דבר שגרם למספר תקלות".
משרד מבקר המדינה מעיר כי מן הראוי שמשרדי הממשלה יפעלו על פי האמור בנוהל גם לגבי תאגידים ציבוריים דוגמת מד"א כדי לאפשר לוועדה לבדיקת מינויים לבצע את תפקידה, למנוע טעויות בבדיקת המינויים ולהבטיח שמשרדי הממשלה ימנו את נציגיהם.
מינוי נציגי שר הברי אות : מד"א עוסק בתחום הבריאות, ולכן שר הבריאות ממונה על ביצוע החוק.
על כן יש חשיבות למינוי נציגי משרדו במוסדות המנהלים של מד"א.
כאמור, התקנון קובע כי שר הבריאות ימנה ארבעה מחברי המועצה.
הביקורת העלתה כי באוקטובר ובדצמבר 2010 , יותר מחצי שנה לאחר כינוס הוועיד ה שלח משרד הבריאות לוועדה לבדיקת מינויים בראשות עו"ד טנה שפניץ פרטים של שלושה מועמדים של שר הבריאות למועצה החדשה, ורק ביוני 2011 שלח פרטי מועמדת נוספת.
עוד העלתה הביקורת כי רק במאי 2011 , שנה וחודשיים לאחר קיום ועידת מד"א ויותר מחצי שנה אחרי שמשרד הבריאות פנה לוועדה לבדיקת מינויים, מצאה הוועדה את שלושת נציגי משרד הבריאות כשירים לכהן במועצה.
אישרה הוועדה לבדיקת מינויים את כשירות הנציגה הרביעית .
50 בטבלה המרכזת ממאי 2011 מדּווח שנציג שר האוצר יסיים את כהונתו באפריל 2015 אף על פי שרשמית עליו לסיים את כהונתו במועד הוועידה הבאה שצריכה להיות במרץ 2014.
הנוהל מרכז את הליכי עבודת הוועדה שהיו נהוגים עוד קודם משרד הבריאות 417 .
נמצא כי גם אחרי שהוועדה מצאה את הנציגה הרביעית כשירה ועד מועד סיכום הביקורת אוגוסט 2011 (שנה וחמישה חודשים לאחר כינוס ועידת מד"א) לא מינה שר הבריאות נציגים למועצה, שכן יו"ר הוועדה לבדיקת מינויים הסבה את תשומת לב ראש הממשלה ושר הבריאות, מר בנימין נתניהו וסגן שר הבריאות, מר יעקב ליצמן, שאין ייצוג הולם לנשים ולמגזר הערבי במועצה.
כך אפוא פעלה המועצה תקופה ממושכת ללא נציגי שר הבריאות הממונה על ביצוע חוק מד"א.
בתשובתה למשרד מבקר המדינה מאוקטובר 2011 כתבה יו"ר הוועדה לבדיקת נערכה ]של שלושת המועמדים של שר הבריאות[ מינויים: "עם קבלת השאלונים בדיקה עדכנית בשאלה מיהו הגורם הממשלתי המוסמך להעביר את המועמדים לבדיקת הוועד ה.
בסופו של דבר, הוחלט כי הסמכות נתונה למשרד הבריאות.
בירור סוגיה זו ובעיות טכניות הקשורות להעברה המקוונת של השאלון, גרמו לעיכוב.
בהעברת הטיפול במועמדים לידי הוועדה, אשר יכול היה להתבצע רק בחודש פברואר 2011 .
שלושת המועמדים הובאו לדיון בוועדה בישיבתה במאי 2011.
" בעקבות הביקורת הפיצה יו"ר הוועדה לבדיקת מינויים בנובמבר 2011 ליועצים המשפטיים במשרדי הממשלה ויחידות הסמך הנחיה פנימית לבדיקת מועמדים לתאגידים ציבוריים.
ההנחיה עוסקת בדרך פעולתה של הוועדה ובדיווחים הנדרשים לה לצורך בדיקת המועמדים, ומטרתה למנוע עיכוב ים בהליך בדיקת המועמדים.
מינוי נציגי שר האוצר: הביקורת העלתה כי רק באפריל 2011 , שנה וחודש לאחר כינוס ועידת מד"א, מינה שר האוצר רק את אחד מנציגיו למועצה החדשה, כלומר עד אותו מועד לא נכחו בישיבות המועצה נציגים של שר האוצר.
מינוי נציגי שר החוץ: כאמור, מאז שנת 2006 חבר מד"א בארגון הצלב האדום.
כחבר בארגון זה יש חשיבות לנציגות משרד החוץ במועצת מד"א.
חשוב שמינוי נציג שר החוץ ייעשה כראוי כדי שהנציג יתרום מהידע שלו, מקשריו ומיכולותיו לפעילות הארגון בחו"ל.
כאמור, על פי התקנון יש נציג אחד לשר החוץ במועצת מד"א.
הביקורת העלתה כי בשנת 2009 (במועצה הקודמת) מצאה הוועדה לבדיקת מינויים כי הנציגה לכהונה כדירקטורית במד"א כשירה כחודש אחרי ששר החוץ כבר הודיע למד"א על מינוי הנציגה.
יוצא שהמינוי נעשה בטרם הוועדה מצאה את הנציגה כשירה.
מן הראוי שמשרד ממשלתי יודיע למד"א על נציגיו רק אחרי שהוועדה לבדיקת מינויים מוצאת כי הם כשירים.
כך יימנע מצב שבו נציג משרד יתחיל לכהן כדירקטור במד"א, בטרם אושרה כשירותו לכהן כנציג במועצה.
הביקורת העלתה כי שר החוץ לא יידע באפריל 2010 את הוועדה לבדיקת מינויים כי נציג שר החוץ במועצת מד"א התחלף.
הממ ונה בלשכת השר לא פעל בהתאם לנוהל ולא העביר שאלון של המועמד לוועדה.
הממונה בלשכת השר הודיע למד"א על מינוי נציג חדש קודם שוועדת המינויים מצאה את המועמד כשיר, אף שעל פי חוק החברות הממשלתיות בדיקה כזו נדרשת.
שר החוץ גם לא חתם על כתב מינוי לנציגו אף על פי שהנציג השתתף בישיבות המועצה שעסקו, בין השאר, בבחירת יו"ר הוועד הפועל.
אשר למד"א - הוא אפשר לנציג שר החוץ להשתתף בישיבות המועצה אף שהוועדה לבדיקת מינויים טרם מצאה את המינוי כשיר, ואף שהשר לא חתם על כתב המינוי.
עד למועד סיום הביקורת לא נבדקה כשירותו של הנציג.
על משרדי הממשלה בכלל ומשרד החוץ בפרט להנחות את נציגי השרים כי אם יתפטרו מכהונתם עליהם להודיע על כך הן למזכיר מועצת מד"א והן לשר שמינה אותם.
על המשרדים לבחון הוספת הוראה שיהיה צריך לתת הודעה על התפטרות פרק זמן מסוים לפני שהיא תיכנס לתוקף כדי שבינתיים ניתן יהיה להתחיל באיתור מועמד מחליף.
על המשרדים להקפיד שההודעה על ההתפטרות תועבר גם לוועדה לבדיקת מינויים ברשות החברות הממשלתיות.
כמו כן על שר החוץ והממונה מטעמו לוודא שהוועדה לבדיקת מינויים בודקת ומאשרת את הכשירות של נציגו לכהן כדירקטור, ורק לאחר מכן למנות אותו לד ירקטור כנדרש על פי חוק החברות הממשלתיות ותקנון מד"א.
ועדת המינויים הממשלתית למינוי נציגי שר הבריאות : כאמור, הוועדה לבדיקת מינויים בודקת ומאשרת את כשירות חברי המועצה שהם נציגי שרי הבריאות, האוצר והחוץ.
נוסף לוועדה זו התקנון קובע כי הממשלה תמנה ועדת מינויים ממשלתית לצורכי מינוי ארבעה חברים למועצה (להלן - ועדת המינויים הממשלתית) הפועלת במסגרת משרד הבריאות, ובראשה עומד המשנה למנכ"ל משרד הבריאות, ד"ר בועז לב.
את שמות המועמדים שהיא בוחרת וממליצה עליהם היא מעבירה לבדיקת הוועדה לבדיקת מינויים 52 .
לאחר אישור הוועדה ממנה שר הבריאות את החברים.